Na temelju članka 24. Statuta Općine Barban („Službene novine Općine Barban“ broj 22/13 i 12/18) Općinsko vijeće Općine Barban na 16. sjedinici održanoj dana 28. siječnja 2019. godine, donijelo je

**ODLUKU**

**o davanju suglasnosti na provedbu projekta**

**„Uređenje i opremanje dječjeg igrališta kod Dječjeg vrtića u Barbanu“**

**Članak 1.**

Općinsko vijeće Općine Barban suglasno je s provedbom ulaganja u „Uređenje i opremanje dječjeg igrališta kod Dječjeg vrtića u Barbanu“.

**Članak 2.**

Ova suglasnost daje se u svrhu prijave ulaganja iz članka 1. ove Odluke na natječaj za provedbu tipa operacije 2.1.2. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te se njome ovlašćuje Općina Barban za prijavu na natječaj koji provodi LAG Južna Istra.

**Članak 3.**

Sastavni dio ove Odluke čini Prilog III. „Opis projekta“.

**Članak 4.**

Ova Odluka stupa na snagu danom donošenja, a objavit će se u „Službenim novinama Općine Barban“.

KLASA: 363-01/19-01/01

UR.BROJ: 2168/06-02-19-1

Barban, 28. siječnja 2019. godine

**OPĆINSKO VIJEĆE OPĆINE BARBAN**

**Predsjednik:**

**Aleksa Vale**

**OBRAZLOŽENJE**

1. **PRAVNI TEMELJ ZA DONOŠENJE ODLUKE**

Pravni temelj za donošenje ove Odluke je Statut Općine Barban (Službene novine Općine Barban, br. 22/13, 12/18).

1. **RAZLOZI DONOŠENJA ODLUKE**

LAG Južna Istra raspisao je natječaj za tip operacije 2.1.2. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu ” (nacionalna Mjera Programa ruralnog razvoja 7.4.1.).

Najniža ukupna vrijednost projekta iznosi 15.000 EUR u kunskoj protuvrijednosti. Najviša ukupna vrijednost projekta iznosi 100.000 EUR u kunskoj protuvrijednosti. Javna potpora iznosi 15.000 EUR u kunskoj protuvrijednosti.

Intenzitet potpore za tip operacije 2.1.2 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ ovisi o razvrstavanju jedinica lokalne samouprave u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (NN br. 132/17) te za Općinu Barban (VII skupina) iznosi do 80% od ukupnih prihvatljivih troškova projekta.

Obzirom na uvjete natječaja te planirane projekte Proračunom Općine Barban za 2019. godinu za prijavu na natječaj odabran je projekt „Uređenje i opremanje dječjeg igrališta kod Dječjeg vrtića u Barbanu“.

Obvezna dokumentacija za nositelje projekta propisuje i Suglasnost predstavničkog tijela jedinice lokalne samouprave za provedbu ulaganja na području jedinice lokalne samouprave.

1. **FINANCIJSKA SREDSTVA POTREBNA ZA PROVEDBU ODLUKE:**

Za provedbu ove Odluke financijska sredstva nisu potrebna.